अमेरिका के राष्ट्रपति चुनाव में डेमोक्रेटिक पार्टी के उम्मीदवार बराक ओबामा ने यह सनसनीखे आरोप लगाया कि पाकिस्तान उसे आतंक के खिलाफ लड़ाई के लिए अमेरिका से मिल रही विशाल मदद का इस्तेमाल भारत के खिलाफ युद्ध की तैयारी के लिए कर रहा है। सीनेटर ओबामा ने ऐलान किया कि अगर वह चुनकर व्हाइट हाउस पहुंचे तो पाकिस्तान से अमेरिका से उसे मिली विशाल सैन्य सहायता का हिसाब-किताब लेंगे। उन्होंने कहा कि उनका प्रशासन पाकिस्तान पर इस बात के लिए दबाव बढ़ाएगा कि वह अफगानिस्तान से लगने वाली अपनी उत्तरी सीमा पर आतंकियों के शरण स्थल के खिलाफ खुलकर कार्रवाई कर। उन्होंने फॉक्स न्यूज के साथ एक इंटरव्यू में कहा कि इस समय अमेरिका पाकिस्तान को सैनिक सहायता देने के साथ पर्याप्त शर्ते नहीं जोड़ रहा। इसका नतीजा है कि पाकिस्तान इस सैन्य सहायता का इस्तेमाल भारत के खिलाफ युद्ध तैयारी के लिए कर रहा है। यह ऐलान करते हुए कि वह अलकायदा सरगना ओसामा बिन लादेन का पीछा ‘दोजख के दरवाजे’ तक करंगे, डेमोकेट्रिक उम्मीदवार ने कहा, यह काम पाकिस्तान में सैनिकों को भेजे बिना भी किया जा सकता है। हालांकि उन्होंने यह भी साफ किया कि उनका प्रशासन आतंक के खिलाफ जंग से तौबा नहीं करगा और न ही कट्टरपंथियों को इस बात की क्षाजत देगा कि वह पाकिस्तान पर अपना नियंत्रण कर लें। ओबामा ने कहा ‘हम यह कहेंगे कि हम पाकिस्तान को अतिरिक्त सैनिक सहायता मुहैया कराएंगे लेकिन इस सहायता के निशाने पर सिर्फ आतंकवादी होंगे। हम वहां लोकतंत्र की बुनियाद को मजबूत बनाने में भी मदद देंगे। हमने मुशर्रफ प्रशासन को किसी भी तरह से जवाबदेह बनाए बिना उस पर दस अरब डॉलर से ज्यादा की विशाल राशि बरबाद कर दी। ’ं